इस आफ स्पिनर के नाम पर एक पारी में सर्वाधिक 66 बार पांच या इससे अधिक विकेट तथा मैच में 22 बार दस या इससे अधिक विकेट लेने का रिकार्ड है लेकिन भारत में वह केवल दो बार पारी में पांच विकेट ले पाये जबकि दस विकेट के आंकड़े तक तो वह पहुंच ही नहीं पाये हैं. मुरलीधरन की टेस्ट मैचों में श्रीलंका की 53 जीत में भूमिका है लेकिन इनमें भारतीय धरती पर दर्ज की गयी कोई जीत शामिल नहीं है. उनकी मौजूदगी में श्रीलंका ने भारत में जो दस मैच खेले उनमें से छह में उसे हार मिली और इनमें से चार मैच में तो वह पारी के अंतर से पराजित हुआ." "भारत के लगातार चौथे दौरे में असफल रहने के बाद मुरलीधरन इतना निराश हो गये हैं कि अब 2011 विश्व कप से पहले ही अंतरराष्ट्रीय क्रिकेट को अलविदा कहने की सोच रहे हैं.